Agrizzi sien wéér nie binnekant van hofAngelo Agrizzi tydens ‘n vroeëre hofverskyning. (Foto: Timothy Bernard/ANA) Angelo Agrizzi, voormalige bedryfshoof van Bosasa, was Vrydag weer uitstedig toe die saak teen hom en oud-ANC-LP Vincent Smith in die Palm Ridge-landdroshof aangehoor is. Agrizzi word daarvan beskuldig dat hy Smith omgekoop het om te help verseker Bosasa kry winsgewende staatstenders. Smith het vanoggend weer alleen in die beskuldigdebank op aanklagte van korrupsie en bedrog verskyn voordat die saak tot Julie uitgestel is. Sindisiwe Seboka, woordvoerder van die Nasionale Vervolgingsgesag se ondersoekdirektoraat, sê dit moet nou bepaal word of die twee beskuldigdes afsonderlik verhoor moet word. Agrizzi is glo steeds baie siek. Die saak word weer op 8 Julie aangehoor.